b'\n_START_ARTICLE_\nCommodore PET\n_START_PARAGRAPH_\nCommodore PET (Personal Electronic Transactor) on personaalarvutite tootesari. Selle sarja arvutite tootmist alustas 1977. aastal Commodore International. _NEWLINE_Commodore PET pani aluse Commodore Internationali 8-bitiste arvutite tootmisele, sealhulgas ka Commodore 64-le. Commodore PET-i esimesest mudelist, PET 2001-st, sai kolmas personaalarvuti Apple II ja TRS-80 j\xc3\xa4rel, mida jaetarbijal oli v\xc3\xb5imalik osta. Commodore PET-i tutvustati esmakordselt 1977. aasta jaanuaris Chicagos Consumer Electronics\xc2\xa0Show\'l.\n_START_SECTION_\nPET-i algus\n_START_PARAGRAPH_\nPET arvutisarja vision\xc3\xa4\xc3\xa4r ja algne arendaja oli Chuck Peddle. PET sai laiema \xc3\xbcldsuse jaoks alguse 1977. aastal, kui Peddle esitles seda Chicagos Consumer Electronics Show\'l (CES). PET-i esimene protot\xc3\xbc\xc3\xbcp oli kiiruga ja odavalt kokku pandud: karkass oli tehtud puust ja kuvar oli v\xc3\xb5etud 90 $ maksnud televiisorist, mis oli ostetud kohalikust poest. Peddle sai protot\xc3\xbc\xc3\xbcbi valmis k\xc3\xb5igest m\xc3\xb5ni tund enne CES-i algust. Kuigi Apple II ja TRS-80 muutusid klientidele k\xc3\xa4ttesaadavaks enne Commodore PET-i, oli PET esimene personaalarvuti, mida \xc3\xbcldsusele tutvustati._NEWLINE_Kuid PET saab tegelikult alguse umbes aasta varem, kui 1976. aasta kevadel sai Peddle, kes tol ajal t\xc3\xb6\xc3\xb6tas ettev\xc3\xb5ttes MOS Technologies, valmis mitmek\xc3\xbclgse ja odava protsessori MOS 6502. Koos endiste Motorola t\xc3\xb6\xc3\xb6tajatega arendas Peddle v\xc3\xa4lja KIM1 computer trainer\'i (\'arvutitreener\'), et tutvustada laiemale \xc3\xbcldsusele oma loodud MOS 6502 kiibi funktsionaalsust. Lisaks t\xc3\xb6\xc3\xb6tas Peddle v\xc3\xa4lja sama protsessori peal t\xc3\xb6\xc3\xb6tava arvuti PET kontseptsiooni ning tutvustas seda Radio Shackile, lootes, et nad v\xc3\xb5tavad PET-i tootmisse. Kuid Radio Shack ei olnud PET-ist huvitatud. Pool aastat p\xc3\xa4rast PET-i esmatutvustamist CES-il, sai Commodore Internationali asutaja Jack Tramiel Kanadast kolm miljonit dollarit laenu ning ostis MOS-i koos PET-i kontseptsiooniga._NEWLINE_Enne MOS-i ostmist m\xc3\xbc\xc3\xbcs Commodore Texas Instrumentsi toodetud kiipide peal t\xc3\xb6\xc3\xb6tavaid kalkulaatoreid ja kontorim\xc3\xb6\xc3\xb6blit. Sellest tulenevalt olid esimesed PET-i mudelid metallist korpusega ning kalkulaatori stiilis v\xc3\xa4ikeste klahvidega. Metallkorpuse t\xc3\xb5ttu kaalusid esimesed Commodore PET-id ligikaudu 21 kg. Esimestel kuudel suutis Commodore toota k\xc3\xb5igest ~30 masinat p\xc3\xa4evas, kuid n\xc3\xb5udlus j\xc3\xa4rjest kasvas. Esimese aastaga suutis Commodore komplekteerida ligikaudu 500 t\xc3\xb6\xc3\xb6tavat PET-i._NEWLINE_PET-i sai klient endale koju tellida posti teel. Esialgu maksis 4 kB m\xc3\xa4luga PET 495 $ ning tarneaeg oli kolm kuni kuus n\xc3\xa4dalat. Kuid suure n\xc3\xb5udluse t\xc3\xb5ttu t\xc3\xb5stis Commodore PET-i hinna 595 $ peale. 4 kB m\xc3\xa4luga mudel j\xc3\xa4i tagaplaanile, kui Commodore tuli v\xc3\xa4lja 8 kB m\xc3\xa4luga mudeliga, mis maksis esialgu 795 $. 1978. aastal laienes Commodore Euroopasse ning Jack Tramiel otsustas PET-i hinna t\xc3\xb5sta Euroopas kahekordseks. Ainus f\xc3\xbc\xc3\xbcsiline muutus m\xc3\xbc\xc3\xbcdavate arvutikomplekide vahel oli 220 W toiteplokk. Euroopas m\xc3\xbc\xc3\xbcdi masinaid Commodore PET 3008, 3016 v\xc3\xb5i 3032 nimede all. Vaatamata k\xc3\xb5rgele hinnale, oli Tramielil \xc3\xb5igus \xe2\x80\x93 Commodore\'i arvutid on Euroopas v\xc3\xa4ga edukad ja n\xc3\xb5utud.\n_START_SECTION_\nHilisemad PET-i versioonid\n_START_PARAGRAPH_\n1980. aastal laskis Commodore v\xc3\xa4lja PET-i 4000-seeria. Need PET-i arvutid kasutasid juba 12-tolliseid kuvareid, \xc3\xbcmberdisainitud CRT kontrollerit ning uuendatud BASIC 4.0-i. Commodore m\xc3\xb5istis, et inimesed ostavad pigem odavaid 8 kB ja 16 kB muutm\xc3\xa4luga arvuteid ja uuendavad neid ise m\xc3\xa4lu lisades, mitte ei osta kohe kallimaid 32 kB m\xc3\xa4luga masinaid. Sellet\xc3\xb5ttu v\xc3\xb5ttis Commodore PET4016-st v\xc3\xa4lja lisa muutm\xc3\xa4lu pesad. PET 4032 sai eriti populaarseks kooliarvutiks, kuna t\xc3\xa4nu tugevale metallkonstruktsioonile suutis see arvuti vastu pidada kooliarvutina. Lisaks oli oluline IEEE-488 port, kuna seda sai kasutada lihtsa kohaliku v\xc3\xb5rgu loomiseks ning l\xc3\xa4bi selle sai jagada kogu klassiruumiga prinereid ja salvestusseadmeid (mis olid sellel ajal v\xc3\xa4ga kallid). T\xc3\xa4nu nendele omadustele sai PET P\xc3\xb5hja-Ameerika haridusturul 67% turuosa.  Commodore laskis ka v\xc3\xa4lja PET-i variatsiooni Teacher\'s PET (ing.k. \xc3\xb5petajate PET ehk \xc3\xb5petajate lemmikloom), mis olid tegelikud tavalised PET 2001 seeria arvutid, mida m\xc3\xbc\xc3\xbcdi pakkumisega "Osta 2, saad 1 tasuta" osana koolide edendamisest/maksuv\xc3\xb5lgade kustutamisest. _NEWLINE_Lisaks lasti PET seerias v\xc3\xa4lja PET 8032 ja 8096. PET 8000 seeria arvutitel oli uut t\xc3\xbc\xc3\xbcpi kuvarikiip, mis suutis ekraanile kuvada 80x25 t\xc3\xa4hem\xc3\xa4rki, kuid laiema ekraani t\xc3\xb5ttu muutusid paljud programmid nende PET arvutite jaoks ebasobivaks, kuna olid programmeeritud 40 veeru jaoks. See muutis ka PET-i 8000. seeria kasutajate seas ebapopulaarseks. Erinevalt PET 2001 seeriast, tulid PET 8000 seeria arvutid sisseehitatud \xc3\xbchekanalise heliga. _NEWLINE_PET 4000 ja 8000 seeriad olid ette n\xc3\xa4htud \xc3\xa4riliseks kasutamiseks, samas kui 2001/3000 olid m\xc3\xb5eldud pigem koduseks ja hariduslikuks kasutamiseks. \xc3\x84riklientide p\xc3\xb5hiliseks huviks PET 4000/8000 seeria juures oli BASIC 4.0 kasutus ning lai valik kaasapandud \xc3\xa4ritarkvara. PET-i arvutite tarvis loodi palju 5,25- ja 8-tolliseid flopikettaid ning isegi 5 ja 7 MB v\xc3\xa4lised k\xc3\xb5vakettad. Vaatamata nende edule Euroopa turul, ei suutnud nad leida toetuspinda Ameerika \xc3\x9chendriikide turul, kuna 6502-l t\xc3\xb6\xc3\xb6tav PET ei suutnud jooksutada CP/M, mis oli standard operatsioonis\xc3\xbcsteem USA \xc3\xa4riarvutitel. Lisaks oli PET-il 16 kB v\xc3\xa4hem m\xc3\xa4lumahtu kui Apple II ja TRS-80-l.  _NEWLINE__NEWLINE_PET 2001/3000 ja 4000 seeria arvutite klaviatuur oli nn "graafika klaviatuur" \xe2\x80\x93 numbrite jaoks oli eraldi numbriklahvistikul ning t\xc3\xa4hteklahvide kohal oli rida kirjavahem\xc3\xa4rkidega. PET 3032 ja 4032-le toodeti ka spetsiaalsed ettev\xc3\xb5tteversioonid, millel olid t\xc3\xa4heklahvide kohal numbrid ja matemaatilised s\xc3\xbcmbolid. Ka PET 8000 seeria kasutas ettev\xc3\xb5tteversiooni klaviatuuri paigutust. _NEWLINE_Commodore arendas v\xc3\xa4lja mitmeid erinevaid PET-i arvuteid, neist \xc3\xbcks m\xc3\xa4rkimisv\xc3\xa4\xc3\xa4rsemaid on SuperPET. Koost\xc3\xb6\xc3\xb6s Kanada Waterloo \xc3\xbclikooliga arendas Commodore v\xc3\xa4lja esimese mitut protsessorit kasutava personaalarvuti. Commodore SuperPET oli v\xc3\xa4ga sarnane PET 8032-ga, mis t\xc3\xb6\xc3\xb6tas 6502 protsessoriga, kui SuperPET-ile oli lisatud laiendusplaat 6809 protsessori ja 64 kB m\xc3\xa4luga. SuperPET-i ei pidanud eraldi ostma, vaid sai olemasolevale PET 8032-i t\xc3\xa4iendada (795 $ eest). Arvuti all, paremal pool oli kaks nuppu, millega sai valida, milline protsessor parajasti kasutuses oli ning millises programmeerimisre\xc5\xbeiimis arvuti t\xc3\xb6\xc3\xb6tab. SuperPET jooksis Waterloo MicroAPL, MicroFORTRAN, MicroBASIC, MicroPASCAL, MicroCOBOL ning ka standardse Commodore Basic versiooniga 4. Commodore SuperPET oli v\xc3\xb5imas arvuti, mida hakkasid p\xc3\xb5hiliselt kasutama \xc3\xbcli\xc3\xb5pilased ja teadlased teadust\xc3\xb6\xc3\xb6ks nii asutustes kui ka koolides. Commodore SuperPET oli lihtsalt \xc3\xbchendatav nii kooli kui ka asutuse peaarvutiga. Tollal maksid peaarvutid sadu tuhandeid dollareid, samas SuperPET oli v\xc3\xb5rdlemisi odav, k\xc3\xb5igest 2795 $ (inflatsiooni arvestades ~6500 $ 2014. aasta seisuga).\n_START_SECTION_\nPET-i allak\xc3\xa4ik\n_START_PARAGRAPH_\n1982. aastaks olid PET-i m\xc3\xbc\xc3\xbcginumbrid suurenenud konkurentsi t\xc3\xb5ttu langema hakanud. Commodore otsustas oma tootesarja v\xc3\xa4rskendada uue CBM-II (Commodore Business Machine) sarjaga, millest said alguse "B" ja "P" mudelid. CBM-II arvuteid tehti v\xc3\xa4ga erinevate spetsifikatsioonidega, leidus ka ilma integreeritud kuvarita mudeleid. "P" ehk personal series (ing.k. personaalseeria) arvuteid demonstreeriti messidel ning v\xc3\xa4ike kogus arvuteid jagati USA ja Kanada edasim\xc3\xbc\xc3\xbcjatele n\xc3\xa4idistena laiali. Jagatud n\xc3\xa4idised ei olnud veel valmis m\xc3\xbc\xc3\xbcmiseks, kuna olid beetaversioonis. Siiski otsustasid osad edasim\xc3\xbc\xc3\xbcjad neid masinaid klientidele jagama hakata. Sellet\xc3\xb5ttu sai "P" seeria endale halva maine k\xc3\xbclge juba enne ametliku v\xc3\xa4ljalaskmist. Commodore kartis, et "P" seeria halb maine rikuks ka kogu Commodore 64 seeria, seega katkestati "P" seeria tootmine. "B" ehk business series (ing.k. \xc3\xa4riseeria) l\xc3\xa4ks k\xc3\xbcll tootmisse, kuid ei olnud kuigiv\xc3\xb5rd edukas. L\xc3\xb5puks tootis Commodore vaid v\xc3\xa4ikestes kogustes "B" seeria kontori seadmeid. Ebaedu p\xc3\xb5hjus peitus v\xc3\xa4heses reklaamis \xe2\x80\x93 Commodore\'i p\xc3\xb5him\xc3\xb5te oli v\xc3\xb5imalikult v\xc3\xa4he reklaamida, samas kui konkurentide firmad, n\xc3\xa4iteks IBM, \xc3\xbcritasid iga hinna eest oma reklaame igasse ajakirja ja telekanalisse panna. K\xc3\xb5ige edukam "B" seeria arvuti oli B-128, mida m\xc3\xbc\xc3\xbcdi kokku 15 000 komplekti.\n_START_SECTION_\nGraafika, heli ja p\xc3\xbcsim\xc3\xa4lu\n_START_PARAGRAPH_\nKoduarvutite turul pidi PET kiiresti alla vanduma arvutitele, mis toetasid suure resolutsiooniga v\xc3\xa4rvilisi kuvareid ning heli (p\xc3\xb5hiline konkurent oli Apple II, Atari 400/800 ning Commodore enda VIC-20). Commodore kasutas Thomson EF936x graafikakiipi, mis toetas 512x512-pikslist pilti, et lasta v\xc3\xa4lja HRG (high resolution graphic; ing.k suure resolutsiooniga graafika) plaadid ka PET seeria jaoks. Ilma HRG graafika toeta oli PET-i v\xc3\xb5imekus limiteeritud m\xc3\xa4rgistikule, mis olid otse \xc3\xbchendatud p\xc3\xbcsim\xc3\xa4luga. Paljud PET-i rivaalid suunasid t\xc3\xa4hem\xc3\xa4rgid p\xc3\xbcsim\xc3\xa4lust muutm\xc3\xa4llu, mis lasi programmeerijal luua uusi graafilisi kujutisi. Programmeerimise seisukohalt oli see v\xc3\xb5rdlemisi lihtne moodus ilusa graafika loomiseks, kasutades rohkem muutm\xc3\xa4lu ressurssi kui standardne t\xc3\xa4hem\xc3\xa4rkide kuvamine, kuid samas v\xc3\xa4hem kui rastergraafika. Lisaks oli BASIC liiga aeglane, et rastergraafikaga m\xc3\xb5istlike animatsioone luua, kuid kuna antud tehnika vajas vaid t\xc3\xa4hem\xc3\xa4rkide liigutamist ekraanil, siis suudeti ka BASIC-ut kasutades luua m\xc3\xb5istliku ressursi n\xc3\xb5udlusega programme. M\xc3\xb5nev\xc3\xb5rra korvas PET-i puudusi t\xc3\xb5siasi, et PET-i p\xc3\xbcsim\xc3\xa4luga piiratud m\xc3\xa4rgistik \xe2\x80\x93 ASCII-1963 k\xc3\xb5rvalekalle PETSCII \xe2\x80\x93 oli \xc3\xbcks k\xc3\xb5ige paindlikumaid omalaadsete seas. Seet\xc3\xb5ttu said PET-le m\xc3\xa4nge luua algelise graafikaga, kloonides tuntud videom\xc3\xa4nge nagu "Space Invaders"\xc2\xa0ja "Lunar Lander". PETSCII oli lausa nii paindlik, et sellega sai luua lihtsamaid 3D-m\xc3\xa4nge nagu\xc2\xa0"Labyrinth". Taoline paindlikus saavutati kahe vahetatava m\xc3\xa4rgistiku t\xc3\xb5ttu, mis lubas nii suur- ja v\xc3\xa4iket\xc3\xa4he graafikat kui ka nende segu. Peale personaalarvuti k\xc3\xb5lar-t\xc3\xbc\xc3\xbcpi piiperi ei olnud PET seeria arvutitel heli riistvara. Kuid oli v\xc3\xb5imalik kasutada 6522 "kasutaja" porti, et luua t\xc3\xa4isnurklaineimpulsse v\xc3\xa4lisesse v\xc3\xb5imandisse. Osad m\xc3\xa4ngud toetasid seda funktsiooni. PET-i arvutitel oli kaks t\xc3\xbchja pesa p\xc3\xbcsim\xc3\xa4lu lisamiseks, mille kogumaht oleks saanud olla 8 kB. Commodore\'id lasid arvutile lisada tarkvaraspetsiifilisi v\xc3\xa4lisseadmeid, nagu n\xc3\xa4iteks masinkoodimonitorid. Lisaks oli kaubandusprogrammidele tavaline lisada kopeerimiskaitse p\xc3\xbcsim\xc3\xa4lu selles osas, mille programm oli installimiseks ja kasutamiseks valinud. Kui kasutajal oli rohkem kui \xc3\xbcks sedamoodi kaitstud programm, tekitas see ebamugavusi, kuna programmi vahetamiseks oleks tulnud vahetada ka kiipi.\n_START_SECTION_\nPET 2001 / 2001-N ja -B seeria, CBM 3000 seeria\n_START_PARAGRAPH_\nProtsessor: MOS 6502, 1 MHz_NEWLINE_Muutm\xc3\xa4lu: 4 v\xc3\xb5i 8 kB / 8 kB, 16 kB v\xc3\xb5i 32 kB _NEWLINE_P\xc3\xbcsim\xc3\xa4lu: 18 kB, (sh BASIC 1.0) / 20 kB (sh BASIC 2.0)  _NEWLINE_Video: 9-tolline \xc3\xbchev\xc3\xa4rviline kuvar (algselt sinise fosfori baasil, hiljem rohelise); 40x25 ekraan _NEWLINE_Heli: puudus, piipar v\xc3\xb5i lisaseadmena v\xc3\xa4line k\xc3\xb5lar MOS 6533 CB2 pinil _NEWLINE_Pordid: 2 MOS 6520 PIA, MOS 6522 VIA, 2 Datassette ports (1 on the back), 1x IEEE-488 _NEWLINE_Operatsioonis\xc3\xbcsteem: ROM-ile salvesatud operatsioonis\xc3\xbcsteem, mis l\xc3\xa4ks k\xc3\xa4ima kohe koos arvuti k\xc3\xa4ivitamisega _NEWLINE_Muu: v\xc3\xb5imalus lisada juurde m\xc3\xa4lu ja protsessoriplaate; klaviatuur koos eraldi numberklahvistikuga (oma aja kohta haruldane); suur- ja v\xc3\xa4iket\xc3\xa4ht teksti v\xc3\xb5imalus; erinevad laienduspordid (n\xc3\xa4iteks RS232 serial port)\n_START_SECTION_\nPET 4000 seeria / CBM 8000 seeria\n_START_PARAGRAPH_\nProtsessor: MOS 6502, 1 MHz_NEWLINE_Muutm\xc3\xa4lu: 8, 16 v\xc3\xb5i 32 kB / 32 v\xc3\xb5i 96 kB _NEWLINE_P\xc3\xbcsim\xc3\xa4lu: 20 kB (sh BASIC 4.0)  _NEWLINE_Video: MOS 6545; 12-tolline \xc3\xbchev\xc3\xa4rviline kuvar; 40x25 v\xc3\xb5i 80x25 ekraan _NEWLINE_Heli: piipar  _NEWLINE_Pordid: 2 MOS 6520 PIA, MOS 6522 VIA, 2 Datassette porti, IEEE-488 _NEWLINE_Operatsioonis\xc3\xbcsteem: ROM-ile salvesatud operatsioonis\xc3\xbcsteem, mis l\xc3\xa4ks k\xc3\xa4ima kohe koos arvuti k\xc3\xa4ivitamisega\n_START_SECTION_\nSuperPET 9000 seeria\n_START_PARAGRAPH_\nProtsessor: MOS 6502 ja Motorola 6809, 1 MHz_NEWLINE_Muutm\xc3\xa4lu: 96 kB _NEWLINE_P\xc3\xbcsim\xc3\xa4lu: 48 kB (sh BASIC 4.0, Waterloo microAPL, microBASIC, microCOBOL, microFORTRAN, microPASCAL ning microEDITOR)  _NEWLINE_Video: MOS 6545; 12-tolline \xc3\xbchev\xc3\xa4rviline kuvar; 80x25 ekraan _NEWLINE_Heli: piipar ja lisaseadmena v\xc3\xa4line k\xc3\xb5lar MOS 6533 CB2 pinil _NEWLINE_Pordid: MOS 6520 PIA, MOS 6522 VIA, MOS 6551 ACIA, 1 RS-232, 2 Datassette porti, IEEE-488 _NEWLINE_Operatsioonis\xc3\xbcsteem: ROM-ile salvestatud operatsioonis\xc3\xbcsteem, mis l\xc3\xa4ks k\xc3\xa4ima kohe koos arvuti k\xc3\xa4ivitamisega _NEWLINE_Muu: v\xc3\xa4ga sarnane 8000 seeriaga, lisaprotsessor ja rohkem p\xc3\xbcsim\xc3\xa4lu programmeerimiskeelte jaoks'